Debitiral je v sezoni 1952, ko je z dirkalnikom Cooper T20 privatnega moštva Ecurie Richmond nastopil na štirih dirkah, Veliki nagradi Švice, kjer je z osmim mestom dosegel svoj najboljši rezultat v karieri, Veliki nagradi Belgije, kjer je zasedel deveto mesto z več kot tremi krogi zaostanka za zmagovalcem, Veliki nagradi Velike Britanije, kjer je zasedel dvajseto mesto z več kot devetimi krogi zaostanka za zmagovalcem, in Veliki nagradi Italije, kjer je osvojil trinajsto mesto z več kot sedmimi krogi zaostanka za zmagovalcem. Zadnjič je v Formuli 1 nastopil na domači dirki za Veliko nagrado Velike Britanije v sezoni 1954, kjer je z dirkalnikom Cooper T23 odstopil v drugem krogu zaradi okvare motorja.